Az öreg hölgy látogatását 2020-ban mutattuk be a Vígszínházban. A nehéz körülmények ellenére, a Covid kellős közepén született egy csodálatos előadás, Rudolf Péter igazgatása alatti első nagyszínpadi rendezése. Friedrich Dürrenmatt drámája, ami az emberi természet sötét oldalát mutatja be. Egy kisváros élete felpezsdül, amikor Claire a milliárdos özvegy visszatér, hogy megmentse a lakókat az anyagi csődtől. Azonban az ajánlatnak súlyos ára van… Májusban búcsúzunk az előadástól, előtte még április 9-én látható. Az utolsó előadás időpontját a májusi műsorhirdetéssel egyidőben, márciusban tesszük közzé. Színlap és jegyvásárlás: https://www.vigszinhaz.hu/Az_oreg_holgy_latogatasa_1_1 Az előadás szereplői: Hegyi Barbara, Hegedűs D. Géza, Balázsovits Edit, Rigó Mária e.h., Ertl Zsombor, Kőszegi Ákos, Seress Zoltán, Gados Béla, Fesztbaum Béla, Karácsonyi Zoltán, Borbiczki Ferenc, Telekes Péter, Csapó Attila/Gyöngyösi Zoltán, Zoltán Áron, Szántó Balázs, Józan László m.v., Méhes László, Dino Benjamin, Tóth András m.v., Tar Renáta, Gilicze Márta m.v., Dengyel Iván, Bölkény Balázs, Hullan Zsuzsa, Kovács Olivér m.v., Virág Péter m.v.
Fesztbaum Béla zenés színházi estje, a Pesti Polgár áprilisban újra látható a Pesti Színházban. Április 5-én 14:30-kor újra felcsendülnek a régi pesti kabaré és orfeumdalok, és megelevenednek legendás előadók, anekdoták, konferanszok, a pesti éjszakából. A zenés színházi est tisztelgés a régi klasszikus kabaré, a pesti éjszakai szórakoztatás meghatározó előadói, szerzői előtt. „A pesti kabaré a szatíra. Az a cukrozott epe, hitetlenség és finom rosszmájúság öltött benne testet, amely minden pesti emberben bennlakozik, az az okosság teremtette meg, mely ennek a városnak egyik fontos jellemvonása.” – ír a magyar kabaréról Kosztolányi Dezső. Többek között Nagy Endre, Békeffi László, Kellér Dezső konferanszai, Molnár vagy Karinthy iróniája, Zerkovitz Béla, Szirmai Albert, Márkus Alfréd dalai, vagy épp Darvas Szilárd, Kazal László előadói bravúrjai segítettek több generációnak is túlélni viharos évtizedeket. Előadja: Fesztbaum Béla Zenei munkatárs és zongorán közreműködik: Termes Rita Színlap és jegyvásárlás: https://www.vigszinhaz.hu/Pesti_Polgar
Platinalemezes lett a Pinokkió! Pinokkió Kottás Daloskönyve és a benne található CD Platinalemez lett! Nagy szeretettel gratulálunk a szereplőknek, alkotóknak és a közreműködő munkatársaknak! Az előadás szövegkönyvét Collodi-regénye alapján Benedek Albert, Keresztes Tamás és Kovács Krisztina írták, míg a dalokat Presser Gábor és Sztevanovity Dusán jegyzi. A Pinokkió családi roadmovie meseszép világa estéről estére varázsolja el a kicsiket és nagyokat egyaránt. A kis fabábu izgalmas kalandokba keveredik az asztalos műhelytől, bábszínházon és cirkuszon át, Játékországon keresztül a tengerig. Dalra fakad a Tücsök, a Macska és a Róka vagy éppen az Őszhajú Tündér. Keresztes Tamás rendezése legközelebb március 16-án 14:30-kor és 19:00-kor látható a Vígszínházban. További dátumok: március 23., 30., április 1., 8., 28. Színlap és jegyvásárlás: https://www.vigszinhaz.hu/Pinokkio
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |